आमिर खान की दिवाली पर रिलीज हुई फिल्‍म 'ठग्‍स ऑफ हिंदोस्‍तान' की कमजोर कहानी का सोशल मीडिया पर जमकर मजाक उड़ रहा है. फिल्‍म क्रिटिक्‍स और फैंस को इस फिल्‍म ने निराश किया है. फिल्‍म क्रिटिक तरण आदर्श ने एक शब्‍द में फिल्‍म का रिव्‍यू देते हुए इसे निराशाजनक करार दिया है. उन्‍होंने फिल्‍म को दो स्‍टार दिये हैं. वहीं कवि और नेता कुमार विश्‍वास ने भी फिल्‍म को कमजोर बताया और लिखा है कि आप लोग भी ठग्स ऑफ हिंदोस्तान जरूर देखें. हम अकेले ही क्यों ठगे जायें.